CELEX: E2007J0006
Language: da
Date: 2008-09-18
Title: Domstolens Dom af 5. marts 2008 i sag E-6/07 — HOB vín ehf. og Faxaflóahafnir sf. (Havneafgifter — Afgifter med tilsvarende virkning som told — Interne afgifter — Frie varebevægelser)

18.9.2008   
            
            
               DA
            
            
               Den Europæiske Unions Tidende
            
            
               C 239/20
            
         
      DOMSTOLENS DOM
   
   af 5. marts 2008
   i sag E-6/07
   HOB vín ehf. og Faxaflóahafnir sf.
   
      (Havneafgifter — Afgifter med tilsvarende virkning som told — Interne afgifter — Frie varebevægelser)
   
   (2008/C 239/09)
   I sag E-6/07 mellem HOB vín ehf. og Faxaflóahafnir sf. — Anmodning til Domstolen fra Hæstiréttur Íslands (Islands højesteret) vedrørende reglerne om frie varebevægelser inden for EØS, har Domstolen, sammensat af Henrik Bull (refererende dommer), Carl Baudenbacher (præsident) og Thorgeir Örlygsson (dommer), den 5. marts 2008 afsagt følgende dom:
   
               1)
            
            
               Opkrævningen af afgifter for havnetjenester, som stilles til rådighed af et partnerskab ejet af flere kommuner, skal vurderes på grundlag af EØS-aftalens artikel 14, hvis der ikke findes alternative havne ud over partnerskabets havne inden for det område, disse normalt betjener.
            
         
               2)
            
            
               En havneafgift som den omhandlede udgør ikke nogen mod EØS-aftalens artikel 14 stridende forskelsbehandling af importerede alkoholholdige drikkevarer i forhold til indenlandske alkoholholdige drikkevarer, da den kun pålægges importerede alkoholholdige drikkevarer, eftersom indenlandske alkoholholdige drikkevarer ikke transporteres ad søvejen og derfor ikke kræver havnetjenester, og det organ, der fastsætter taksterne for havnetjenesterne, ikke fastsætter taksterne for sammenlignelige tjenester, som kræves i forbindelse med indenlandske alkoholholdige drikkevarer.
               For at en sådan afgift kan udgøre en overtrædelse af EØS-aftalens artikel 14 som følge af forskelsbehandling af importerede alkoholholdige drikkevarer i forhold til indenlandske alkoholholdige drikkevarer, skal afgiftens virkning for det pågældende marked være, at den mindsker det potentielle forbrug af de importerede produkter til fordel for de konkurrerende indenlandske produkter.